El MAGa fusiona patrimoni i música
19 agost 2020

## El MAGa fusiona patrimoni i música19 agost 2020Última actualització: 14 juliol 2025

![](../gestion/img/ao9887-copia.jpg)  
  

El Museu Arqueològic de Gandia sorprendrà amb música en directe els seus visitants. Així, el 23 i 24 d’agost acollirà micro-concerts de guitarra amb visita guiada. L’activitat s’emmarca en el V Concurs de Guitarra de Gandia, que tindrà lloc del 23 al 26 d’agost, organitzat per l’Escola de Música del Grau, amb la col·laboració dels departaments de Patrimoni i Cultura de l’Ajuntament de Gandia.

_“És una manera molt original i bonica de convidar la gent a visitar el nostre patrimoni artístic i arqueològic, tant al MAGa, com al Museu de Santa Clara... Desitgem que d’ací sorgisquen futures activitats conjuntes”,_ ha assegurat la **regidora de Patrimoni Artístic, Històric i Cultural, Alícia Izquierdo**.

Per la seua banda, **Rubén Parejo**, organitzador del XIII Festival de Guitarra de Gandia, Salvador Garcia "Panxa Verda", ha remarcat que _“és el moment de reiventar-se amb la fusió de l’art i la música”_.  

Es reprèn així _“l’activitat musical que feia uns quants anys venia realitzant-se al MAGa, amb cicles de concerts de l’alumnat de l’Escola de Música del Grau”_, ha recordat **David López,** professor de l’Escola de Música del Grau.

Així, el 23 d’agost hi actuaran al MAGa: Jesús Palacios i Coro Parellada (a les 11 h) i Sandra Cardona i Abel Parejo (12.30 h), guanyadors de l’edició anterior del concurs de guitarra.

El 24 d’agost, a les 19:45 h, serà el torn de micro-concerts d’Ausiàs Parejo i David López-Vicent Signes (obres de Claudia Montero).

**Concurs de joves intèrprets  
  
**

20 joves, d’entre 8 i 23 anys, participaran en 4 les categories del V Concurs de Guitarra de Gandia que acollirà la Casa de Cultura Marqués de González de Quirós:

El dimarts 25 d’agost, a les 16.30 h, fase eliminatòria del concurs. Categories C i D.

El dimecres 26 d’agost, a les 10 h, fase final de totes les categories. A les 19 h, lliurament de premis i prova de guitarres i cordes amb Alejandro Pérez Carpio.

Més informació: www.festivalguitarragandia.com